Ekspozitë në Nju Jork për 200-vjetorin e Frankenshtajnit
Me afrimin e festës së Halloween-it, ekspozita risjell në vëmendje romanin më të frikshëm të të gjitha kohërave
Ndërsa afron festa e Halloween-it, qyteti i Nju Jorkut po përgatitet të marrë pamjen e tij “të frikshme”. Biblioteka dhe Muzeumi Morgan po festojnë 200 vjetorin e librit “Frankenstein” të autores Mary Shelley, një ndër romanet më ngjethës të të gjitha kohërave. Korrespondentja e Zërit të Amerikës, Elena Wolf, vizitoi ekspozitën dhe shqyrtoi nga afër dorëshkrimin origjinal të kësaj vepre. Është një ndër klasikët e Hollivudit: të vdekurit që ecin... një shkencëtar i çmendur... dhe Frankenshtajni. Ishte ndoshta ndër filmat e parë të frikshëm në Shtetet e Bashkuara..., megjithëse ndoshta paksa i zbutur sipas standarteve të sotshme. Megjithëse koncepti i Frankeshtajnit lindi 200 vjet më parë, ai vazhdon të jetojë në spektakle, libra dhe versione të rinj filmash. Kjo është ndoshta ekspozita e parë e dedikuar krejtësisht Frankenshtajnit dhe e krijuar, ashtu si ai vetë, me pjesë të bashkuara. Këtu, vizitorët mund të shikojnë dorëshkrimin e autores Mary Shelley, për kimistin që solli në jetë një përbindësh... Botimi i parë nuk mbarte emrin e saj. Autorja frikësohej se lexuesve nuk do t’u pëlqente çfarë ajo pati shkruar. Ky libër pasqyronte realisht paralelizma me jetën e saj. , thotë kujdestarja e ekspozitës, Elizabeth Campbell Denlinger. Letërsia e fillimit të shekullit të 19-të përmbante historira tmerri mesjetar, por romani i zonjës Shelley ishte ndryshe. Ai kombinoi tmerrin me fantazinë shkencore. Misticizmi u zëvendësua nga reaksionet kimike, operacionet kirurgjikale dhe muzika e frikshme. , thotë John Bidwell, shef departamenti. Një poster i vitit 1931 i studios kinematografike “Universal” ka vlerën më të madhe historikisht – rreth 600 mijë dollarë. Por, drejtori i muzeut thotë se vlera e Frankenshtajnit ka domethënie përtej parasë. , thotë drejtori i Muzeut & Bibliotekës “Morgan”, Colin B. Bailey. Zoti Bailey sugjeron të lexojmë origjinalin, përpara se të shikojmë filmin: , lexon zonja Campbell nga shkrimi i dorës i autores. Dyqind vite më parë, këto fjalë i dhanë frymë një përbindëshi. Sot, dyqind vjet më pas, kjo histori është ende shumë e gjallë.